એક અંગ્રેજી વેબસાઈટને આપેલા ઈન્ટરવ્યૂમાં કપિલે પિતાને યાદ કરતા કહ્યું હતું કે,‘મે પિતા સાથે ઘણો સમય પસાર કર્યો હતો અને તેમના અંતિમ દિવસોમાં અમે તેમને ટ્રિટમેન્ટ માટે એઈમ્સમાં લઈ ગયા ત્યારે પણ હું તેમની સાથે હતો. દરેક માતા-પિતા ઈચ્છતા હોય છે કે દીકરો બહાર જઈ કંઈ કમાણી કરે. જોકે મારા પિતાએ મારી પાસે કોઈ માગ કરી નહોતી.’ વધુમાં કપિલે કહ્યુ હતુ કે 10માં ધોરણ બાદ પોકેટમની માટે તેણે પીસીઓમાં કામ કરવાનું શરૂ કરી દીધું હતું. આજે તે પિતાને યાદ કરે છે અને વિચારે છે કે એક સમયે તે પિતાની સામે મોટા અવાજે બોલતો અને કહેતો હતો કે તમે પોતાની સિવાય કોઈની વિશે કંઈ વિચાર્યું નથી, તેને કારણે જ તમને કેન્સર થયું છે.